สถานที่ติดต่อ

.............................................................

.............................................................

วันที่..........เดือน......................พ.ศ. .....

เรื่อง ขอให้ดำเนินการชี้แจงแผนการดำเนินงานและลงสำรวจการถือครองที่ดินทำกินและที่อยู่อาศัยตามมาตรา ๖๔ และทรัพยากรธรรมชาติสามารถเกิดใหม่ทดแทนได้ตามมาตรา ๖๕ ของพระราชบัญญัติอุทยานแห่งชาติ พ.ศ. ๒๕๖๒

เรียน หัวหน้าอุทยานแห่งชาติ.......

สิ่งที่ส่งมาด้วย ๑) แผนที่ หรือหลักฐานที่แสดงที่ดินทำกินและที่อยู่อาศัยของชุมชน (ถ้ามี)

๒) แผนที่ร่างขอบเขตและชนิดทรัพยากรธรรมชาติที่สามารถเกิดใหม่ได้ที่ชุมชนเก็บหา

ตามที่รัฐธรรมนูญแห่งราชอาณาจักรไทย พุทธศักราช ๒๕๖๐ มาตรา ๔๓(๒) มาตรา ๕๗ (๒) บัญญัติให้บุคคลและชุมชนย่อมมีสิทธิในการจัดการ บำรุงรักษาและใช้ประโยชน์จากทรัพยากรธรรมชาติ สิ่งแวดล้อมและความหลากหลายทางชีวภาพอย่างสมดุลและยั่งยืน โดยรัฐมีหน้าที่รัฐต้องอนุรักษ์ คุ้มครอง บำรุงรักษา ฟื้นฟู บริหารจัดการ และใช้หรือจัดให้มีการใช้ประโยชน์จากทรัพยากรธรรมชาติ สิ่งแวดล้อม และความหลากหลายทางชีวภาพ ให้เกิดประโยชน์อย่างสมดุลและยั่งยืน โดยต้องให้ประชาชนและชุมชนในท้องถิ่นที่เกี่ยวข้องมีส่วนร่วมดำเนินการ และได้รับประโยชน์จากการดำเนินการดังกล่าวทั้งนี้ตามที่กฎหมายบัญญัติ ต่อมาเมื่อวันที่ ๒๕ พฤศจิกายน ๒๕๖๒ พระราชบัญญัติอุทยานแห่งชาติ พ.ศ. ๒๕๖๒ มีผลบังคับเป็นการทั่วไปโดยมาตรา ๖๔ วรรคหนึ่งบัญญัติให้กรมอุทยานแห่งชาติ สัตว์ป่าและพันธุ์พืชไปดำเนินการสำรวจการครอบครองที่ดินทำกินและที่อยู่อาศัยของประชาชนในเขตอุทยานแห่งชาติ และมาตรา ๖๕ ที่ระบุว่าเพื่อประโยชน์ในการอนุรักษ์ ฟื้นฟู บำรุงรักษา และควบคุมการใช้ประโยชน์ ซึ่งทรัพยากรธรรมชาติและสิ่งแวดล้อมในอุทยานแห่งชาติ ให้กรมอุทยานแห่งชาติ สัตว์ป่า และพันธุ์พืช สำรวจข้อมูลพื้นฐานเกี่ยวกับประเภทและชนิดของทรัพยากรธรรมชาติที่สามารถเกิดใหม่ทดแทนได้ ในอุทยานแห่งชาติที่ได้ประกาศกำหนดโดยพระราชกฤษฎีกาก่อนวันที่พระราชบัญญัตินี้ใช้บังคับ ให้แล้วเสร็จภายในสองร้อยสี่สิบวันนับแต่วันที่พระราชบัญญัตินี้ใช้บังคับ

ทั้งนี้ชุมชนบ้าน..... ตำบล.....อำเภอ....จังหวัด........ซึ่งมีที่อยู่และที่ทำกินอยู่ในเขตอุทยานแห่งชาติ......... อีกทั้งยังมีความจำเป็นพึ่งพิงทรัพยากรที่ทดแทนได้ในเขตอุทยานแห่งชาติซึ่งเป็นวิถีชุมชนที่มีอยู่แล้วตามปกติธุระ ทังนี้ได้จัดทำข้อมูลเบื้องต้นดังสิ่งที่ส่งมาด้วย เพื่อให้เกิดการจัดการที่ดินทำกิน ที่อยู่อาศัยและทรัพยากรที่ทดแทนได้ร่วมกันในอนาคต ทั้งนี้ชุมชนจึงขอใช้สิทธิตามรัฐธรรมนูญแห่งราชอาณาจักรไทย พุทธศักราช ๒๕๖๐ มาตรา ๔๓ (๓) ขอให้อุทยานแห่งชาติ..... ได้ดำเนินการชี้แจงแผนการดำเนินงานและลงสำรวจตามมาตรา ๖๔ และ ๖๕ ร่วมกับชุมชนเพื่อจะได้นำไปพัฒนาเป็นโครงการต่อไป

จึงเรียนมาเพื่อโปรดพิจารณาดำเนินการ ผลเป็นประการใดโปรดแจ้งให้ข้าพเจ้าทราบด้วย

ขอแสดงความนับถือ

(นาย............................)

ผู้แทนชุมชน....................

เบอร์โทรศัพท์ติดต่อ.......................................